คือผมมีเหมือนเป็นของเหลวคลั่งในหัวด้านหลังก่อนหน้านี้คือเป็นแก้วหูทะลุแล้วมันติดกันแล้วแต่ว่าเหมือนมีช่องตรงขากรรไกรครับเวลานอนตะแคงแล้วเหมือนมีของเหลวไหลออกครับตอนนี้ก้ยังมีน้ำคลั่งในหัวอยุ่ครับอยากทราบว่าเป็นอะไร
สวัสดีค่ะ อาการเหมือนรู้สึกมีน้ำคั่งด้านในหัวนั้น อาจจะเป็นอาการตึงๆเช่นเกิดหลังการกระทบกระแทกที่ศีรษะ อาการปวดศีรษะจากการใช้งานเป็นต้น ซึ่งคือการอักเสบของเนื้อเยื่อที่หนังศีรษะทำให้รู้สึก ปวด บวม ตึงขึ้นมาได้ แต่จริงๆไม่ได้มีน้ำอะไรหากมีน้ำในสมองจริงๆนั้น ส่วนใหญ่มักจะมีความผิดปกติทางระบบประสาทร่วมด้วยเช่นกล้ามเนื้ออ่อนแรง เดินเซ การมองเห็นการได้ยินเปลี่ยนแปลงไปเป็นต้น และในคนอายุน้อยที่ไม่ได้มีโรคสมองอยู่เดิม อาจจะเกิดตามหลังอุบัติเหตุที่ศีรษะที่รุนแรงการที่มีแก้วหูทะลุนั้น ควรไปพบแพทย์เพื่อรับการตรวจในหูอย่างละเอียดและรักษาซึ่งโดยหากการทะลุเป็นรูขนาดเล็ก ไม่มีการติดเชื้อร่วมด้วย อาจไม่จำเป็นต้องใช้ยา คือรอให้สมานกันเอง ในกรณีที่ผู้ป่วยเกิดการติดเชื้อในหูชั้นกลางร่วมด้วยจะรักษาด้วยการใช้ยาปฏิชีวนะชนิดรับประทานหรือชนิดหยอดหูร่วมไปพร้อมกัน และหากเป็นรูขนาดใหญ่มาก แพทย์อาจพิจารณาผ่าตัดปะเยื่อแก้วหูให้เป็นต้น ซึ่งการมีแก้วหูทะลุอาจทำให้ได้ยินเปลี่ยนแปลงไป รู้สึกโหวงๆในศีรษะได้แต่จริงๆไม่ได้มีน้ำในศีรษะอะไร ควรกลับไปรักษาและติดตามอาการอย่างต่อเนื่องค่ะ